Marco Schwarz

| Marco Schwarz |
| --- | --- |

Henkilötiedot
Koko nimi:  Marco Schwarz
Syntynyt: 16. elokuuta 1995 (ikä 29) Villach, Itävalta
Uran tiedot
Pituus:  185 cm
Seura:  SC Bad Kleinkirchheim-Kärnten
Laji:  alppihiihto 
Maailmancup
Kaudet:  2014–
Voitot:  6
Palkintokorokkeella:  23
 Tietolaatikko päivitetty 22. joulukuuta 2023 
Aiheesta muualla
www.marcoschwarz.com
  [ Muokkaa Wikidatassa ]   
| Mitalit> Maa:   Itävalta.Miesten alppihiihto. Olympialaiset  | Mitalit> Maa:   Itävalta.Miesten alppihiihto. Olympialaiset  | Mitalit> Maa:   Itävalta.Miesten alppihiihto. Olympialaiset  | Maa:   Itävalta> Miesten alppihiihto. |
| --- | --- | --- | --- |
|  Hopeaa | Pyeongchang 2018 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Cortina d'Ampezzo 2021 | alppiyhdistetty |  |
|  Hopeaa | Åre 2019 | joukkuekilpailu |  |
|  Hopeaa | Courchevel / Méribel 2023 | alppiyhdistetty |  |
|  Pronssia | Åre 2019 | pujottelu |  |
|  Pronssia | Åre 2019 | alppiyhdistetty |  |
|  Pronssia | Cortina d'Ampezzo 2021 | suurpujottelu |  |
|  Pronssia | Courchevel / Méribel 2023 | suurpujottelu |  |
Marco Schwarz (s. 16. elokuuta 1995 Villach) on itävaltalainen alppihiihtäjä, joka edustaa SC Bad Kleinkirchheim-Kärnten -seuraa. Schwarz on 185 senttimetriä pitkä. Hän on pujottelun maailmancupin voittaja ja alppiyhdistetyn maailmanmestari.
Schwarz debytoi maailmancupissa marraskuussa 2014 Levillä karsiutuen toiselta kierrokselta. Avauspisteensä hän saavutti joulukuussa 2015 Val d’Isèren suurpujottelusta ollen 19:s. Seuraavana päivänä hän sijoittui pujottelussa 18:nneksi. Ensimmäisen palkintosijansa hän saavutti yhdeksän päivää myöhemmin oltuaan kolmas Madonna di Campiglion pujottelussa. Hän oli samalla kaudella kolmas myös Naeban pujottelussa. Kaudella 2018–2019 hän sijoittui toiseksi Madonna di Campiglion pujottelussa. Ensimmäisen voittonsa hän saavutti Oslon kaupunkitapahtumassa uudenvuodenpäivänä 2019. Hän voitti myös Wengenin alppiyhdistetyn ja oli kolmas Tukholman kaupunkitapahtumassa. Alppiyhdistetyn cupissa hän sijoittui toiseksi ja maailmancupin kokonaiskilpailussa yhdeksänneksi.  Kaudella 2019–2020 hän oli Adelbodenin pujottelussa kolmas ja Kitzbühelin pujottelussa toinen. Kaudella 2020–2021 hän sijoittui kolmanneksi Alta Badian ja Zagrebin pujotteluissa. Hän voitti Adelbodenin ja Schladmingin pujottelut. Flachaun pujotteluissa hän oli kolmas ja toinen. Chamonix'n ensimmäisessä pujottelussa hän oli kolmas. Hän voitti pujottelucupin ja sijoittui maailmancupin kokonaiskilpailussa kolmanneksi. Kaudella 2022–2023 hän sijoittui Schladmingin suurpujottelussa kolmanneksi. Hän voitti Palisades Tahoeen suurpujottelun. Soldeun maailmancupfinaaleissa hän oli supersuurpujottelussa toinen ja suurpujottelussa kolmas. Maailmancupin kokonaiskilpailussa hän sijoittui seitsemänneksi ja suurpujottelucupissa neljänneksi. Kaudella 2023–2024 hän sijoittui Gurglin pujottelussa toiseksi. Hän sijoittui toiseksi Val d'Iseren suurpujottelussa. Hän sijoittui toiseksi Alta Badian toisessa suurpujottelussa.Hän voitti Madonna di Campiglion pujottelun.
Nuorten MM-kilpailuista Schwarz on saavuttanut yhden kullan, yhden hopean ja yhden pronssin. Vuoden 2012 nuorten olympialaisista Schwarz saavutti kaksi kultaa. Sankt Moritzin MM-kilpailuissa 2017 hän oli pujottelussa seitsemäs. Pyeongchangin olympialaisissa 2018 hän saavutti joukkuekilpailussa hopeaa ja sijoittui alppiyhdistetyssä neljänneksi ja pujottelussa 11:nneksi. Åren MM-kilpailuissa 2019 Schwarz saavutti hopeaa joukkuekilpailussa sekä pronssia pujottelussa ja alppiyhdistetyssä. Suurpujottelussa hän oli viides. Cortina d'Ampezzon MM-kilpailuissa 2021 Schwarz voitti alppiyhdistetyn maailmanmestaruuden ja pronssia suurpujottelusta. Pekingin olympialaisissa 2022 hän sijoittui alppiyhdistetyssä viidenneksi, suurpujottelussa 14:nneksi ja pujottelussa 17:nneksi. Courchevelin / Méribelin MM-kilpailuissa 2023 hän saavutti hopeaa alppiyhdistetyssä ja pronssia suurpujottelussa. Syöksylaskussa hän oli neljäs ja niin pujottelussa kuin supersuurpujottelussa kuudes. Saalbachin MM-kilpailuissa 2025 hän sijoittui suurpujottelussa viidenneksi.